Ministerul Educaţiei, Culturii 
şi Cercetării al Republicii Moldova 


ORDIN 


mr bd — 


mun. Chişinău 


Cu privire la aprobarea Regulamentului de organizare a studiilor superioare 
de licenţă (ciclul I) şi integrate 


În vederea modernizării învățământului superior în condiţiile responsabilități publice și a 


autonomiei universitare, 
ORDON: 


l. A aproba Regulamentul de organizare a studiilor superioare de licenţă (ciclul I) şi integrate. 
2. A abroga ordinul Ministerului Educaţiei nr. 1046 din 29 octombrie 2015 Cu privire la 
l aprobarea și punerea în aplicare a Regulamentului de organizare a studiilor în învățământul 

superior în baza Sistemului Naţional de Credite de Studiu. 

3. Instituţiile de învățământ superior vor elabora și vor aproba la Senat, în termen de 3 luni de la 
data aprobării prezentului Ordin, propriile regulamente de organizare a studiilor superioare de 
licenţă (ciclul 1) şi integrate. 

4. Direcția Politici în domeniul învățământului superior va monitoriza procesul de implementare 


a noului Regulament. 


Un 


Controlul asupra executării prezentului ordin se pune în sarcina Secretarului de Stat pe 


domeniul cercetării. 


Ex.: Olesea Ciobanu 
Tel.: 0 (22) 23 36 52 


1 Cotaner a2 27 - 


Anexă 

la Ordinul Ministerului 
Educației, Culturii şi Cercetării 
nr. 1625 din 12.12.2019 


REGULAMENTUL 
DE ORGANIZARE A STUDIILOR SUPERIOARE DE LICENŢĂ (CICLUL I) 
ȘI INTEGRATE 


I. Dispoziţii generale 
Articolul 1. Obiectul Regulamentului 
1) Prezentul Regulament stabileşte cadrul normativ ce reglementează organizarea și desfășurarea 
studiilor superioare de licenţă, ciclul I, şi a studiilor integrate în Republica Moldova. 
Articolul 2. Cadrul juridic 
2) Regulamentul este elaborat în baza: 
a) Codului educației nr.152 din 17 iulie 2014; 
b) Nomenclatorului domeniilor de formare profesională și al specialităților în învățământul 
superior, Hotărârea Guvernului Nr. 482 din 28.06.2017; 
c) Ghidului utilizatorului Sistemului European de Credite 'Transferabile/ ECTS, 2015. 


II. Organizarea studiilor superioare de licenţă, ciclul I, şi integrate 

Articolul 3. Organizarea studiilor superioare de licenţă (ciclul I) şi integrate 
3) Studiile superioare de licență și integrate se organizează de către instituția de învățământ 
superior la programele de studii acreditate sau autorizate provizoriu. 

Articolul 4. Organizarea studiilor superioare integrate 
4) În cadrul ciclului I și II de studii superioare pot fi organizate studii superioare integrate în 
următoarele domenii reglementate prin norme de drept internațional: medicină şi farmacie, 
medicină veterinară, arhitectură. 
5) În învățământul superior integrat, durata cumulată a ciclurilor I şi II va corespunde unui număr 
de cel puţin 300 de credite de studii transferabile. 

Articolul 5. Organizarea programelor de studii la specialităţi duble 
6) În cadrul studiilor superioare de licenţă pot fi pregătiţi specialiști la specialităţi duble numai în 


domeniile științe ale educaţiei şi milităriei. 


7) Instruirea la specialități duble se organizează în conformitate cu Nomenclatorul domeniilor de 
formare profesională şi al specialităților în învăţământul superior şi în condiţiile stabilite de 
organul central de specialitate. 
8) Durata studiilor la specialităţile duble este mai mare cu un an. 
Articolul 6. Organizarea programelor comune de studii superioare de licenţă şi integrate 
9) Programele comune de studii superioare de licenţă şi integrate constituie o formă de 
colaborare dintre două sau mai multe instituţii responsabile în comun de: 
a) elaborarea şi aprobarea programului de studii; 
b) organizarea admiterii; 
c) supervizarea academică, conferirea calificării şi asigurarea calităţii. 
10) Colaborarea, de regulă, se realizează în cadrul unui consorțiu al instituţiilor de învățământ 
superior cu alte instituţii și organizații. 
11) Un program comun de studii superioare poate fi organizat dacă: 
a) instituțiile membre ale consorțiului sunt autorizate provizoriu sau acreditate în țara de 
origine; 
b) fiecare membru al consorțiului a obținut de la autoritățile naționale abilitate permisiune 
de organizare a programului comun; 
c) studenții din fiecare instituţie participantă la programul comun realizează o perioadă de 
studiu în instituţiile partenere, dar nu neapărat în toate instituţiile consorțiului; 
d) perioada de aflare a studenților la instituţiile sau organizațiile partenere ale instituției de 
învățământ superior constituie o parte substanțială a programului comun; 
e) perioadele de studiu şi examenele promovate la instituţiile partenere sunt recunoscute 
deplin şi în mod automat, în condiţiile legii; 
f) profesorii din instituţiile participante la consorțiu contribuie în comun și în mod egal la 
realizarea programului de studiu. 
Articolul 7. Organizarea studiilor la două specialități, în paralel 
12) În cadrul studiilor superioare de licenţă, ciclul I, instituţiile de învăţământ superior, cu 
excepția Academiei Militare a Forţelor Armate, pot oferi posibilitate studenților să-și facă studiile 
în paralel la o a doua specialitate, numai la forma de învățământ cu frecvenţă redusă, în condiţiile 
legii. 
13) Studiile în paralel la două specialități se desfășoară în cadrul aceleiaşi instituţii şi pot fi urmate 


doar începând cu anul II de studii de către studenții care: 

a) au obținut integral creditele la toate unitățile de curs/modulele prevăzute în Planul de 
învăţământ pentru fiecare semestru precedent la prima specialitate; 
b) au promovat anul I cu media notelor nu mai mică de 9,00 pentru domeniile socio- 
umanistic şi economic şi nu mai mică de 8,50 pentru celelalte domenii. 
14) Unităţile de curs/modulele care coincid în Planurile de învățământ ale celor două specialități 
se creditează o singură dată. 
15) În cazul studiilor în paralel, studentul poate beneficia de bursă sau de loc bugetar doar pentru 


specialitatea de bază, cea de-a doua specialitate fiind realizată în regim cu taxă. 


III. Forme de organizare a învățământului superior de licenţă şi studii integrate 
Articolul 8. Forma de învățământ cu frecvență 
16) Studiile superioare de licenţă la forma de învățământ cu frecvență implică participarea 
constantă a studentului la toate activităţile de formare organizate de instituția de învățământ 
superior. 
17) Studiile integrate (în domeniile medicină și farmacie, medicină veterinară, arhitectură) pot fi 
organizate exclusiv la forma de învățământ cu frecvenţă. 
Articolul 9. Forma de învățământ cu frecvenţă redusă 
18) Studiile superioare de licenţă la forma de învățământ cu frecvență redusă presupun 
participarea studentului într-un număr limitat de activități de formare, organizate ca sesiuni de 
studii și examinare. 
19) Învăţământul cu frecvenţă redusă poate fi organizat în instituţiile de învățământ superior doar 
în cadrul specialităților care sunt realizate şi la forma de învățământ cu frecvenţă, în condițiile 
legii. 
Articolul 10. Forma de învățământ la distanță 
20) Studiile superioare de licenţă la forma de învățământ la distanță se definesc prin activități 
independente ale studentului în cadrul programelor de formare susținute de un sistem de tutoriat 
şi cu utilizarea sistemelor de comunicaţii la distanță. 
21) Învățământul la distanţă poate fi desfășurat în instituţiile de învăţământ superior doar pentru 
specialităţile care sunt realizate şi la forma de învăţământ cu frecvență, în condițiile legii. 
22) Organizarea studiilor la forma de învățământ la distanță este reglementată prin 
Regulamentul-cadru privind organizarea şi desfășurarea învățământului superior la distanță, 


aprobat prin Ordin de către autoritatea publică centrală de specialitate. 

IV. Durata studiilor superioare de licenţă (ciclul I) și integrate 
Articolul 11. Durata normativă a studiilor superioare de licenţă (ciclul I) şi integrate 
23) Durata studiilor superioare de licenţă este condiționată de numărul de credite atribuit pentru 
fiecare specialitate/program de studiu prin Nomenclatorul domeniilor de formare profesională și 
al specialităților în învățământul superior, precum și de forma de organizare a învățământului (cu 
frecvenţă, cu frecvenţă redusă, la distanţă). 
24) Durata normativă a studiilor superioare de licenţă (ciclul I) şi integrate constituie: 

a) în cazul învățământului cu frecvenţă — 3 ani pentru programele de 180 de credite de studii 
ŞI 4 ani pentru programele de 240 de credite de studii; 

b) în cazul studiilor la specialități duble, durata este mai mare cu un an; 

c) în cazul învățământului cu frecvenţă redusă și la distanță (care durează cu un an mai mult 
decât studiile la forma de învăţământ cu frecvenţă) — 4 ani pentru programele de 180 de 
credite de studii şi 5 ani pentru programele de 240 de credite de studii; 

d) în cazul programelor de studii superioare în domeniul sănătate — de 4-6 ani pentru 
programele de 240-360 de credite de studii; 

e) în cazul învățământului superior integrat, durata cumulată a ciclurilor I şi II va corespunde 
unui număr de cel puţin 300 de credite de studii transferabile. 

25) Anul universitar în învăţământul superior de licenţă începe la 1 septembrie şi finalizează până 
la 31 august, cu excepția ultimului an de studii. 
26) Anul universitar este constituit din două semestre relativ egale, care includ două sesiuni de 
examene, stagiile de practică şi două vacanțe. Durata unui semestru constituie în medie 15 
săptămâni de contact direct cu studenţii. Se admit excepții pentru instituţiile de învățământ din 
domeniul milităriei, unde durata semestrelor este reglementată de actele normative din acest 
domeniu. 

Articolul 12. Reducerea duratei studiilor 
27) Durata normativă a studiilor superioare de licenţă şi integrate poate fi redusă cu cel mult un 
an. 
28) Nu se permite reducerea duratei studiilor superioare de licență din domeniile sănătate şi 
științe militare. 
29) Reducerea duratei studiilor superioare de licență și integrate poate fi condiționată de 
recunoașterea unui anumit număr de credite de studii şi este permisă în următoarele cazuri: 


a) pentru absolvenţii instituţiilor de învățământ superior care solicită o altă specialitate; 

b) Pentru absolvenţii instituţiilor de învățământ profesional tehnic postsecundar şi 
postsecundar nonterțiar, care continuă studiile în învățământul superior în același 
domeniu. Reducerea duratei studiilor la ciclul I, în acest caz, poate fi condiționată de 
recunoaşterea a cel mult 30 de credite de studii transferabile acumulate, în învățământul 


profesional tehnic postsecundar și postsecundar nonterțiar, în baza cadrului normativ. 


V. Suspendarea și reluarea studiilor superioare de licenţă și integrate 
Articolul 13. Suspendarea studiilor superioare de licenţă şi integrate 

30) Studiile superioare de licenţă și integrate, indiferent de etapa acestora, pot fi suspendate pe 
durate de timp care, cumulate, nu depăşesc 3 ani. Suspendarea studiilor, în acest caz, este permisă 
în următoarele situaţii: 

a) pierderea capacităţii de studiu din motive de sănătate (boli cronice, intervenții 

chirurgicale, accidente etc.); 
b) pierderea capacităţii de susținere financiară a studiilor ca rezultat al unor situații 
excepționale (incendii, deces al părinților etc.); 

c) satisfacerea serviciului militar; 

d) implicarea în mobilități academice în baza contractelor individuale; 

e) alte motive prevăzute de actele normative instituționale. 
31) Suspendarea studiilor, în acest caz, se aprobă prin Ordinul rectorului, cu avizul favorabil al 
decanului, în baza cererii studentului și a actelor confirmatoare, eliberate de instituțiile abilitate. 

Articolul 14. Suspendarea studiilor superioare de licenţă și integrate prin concediu academic 

32) Suspendarea studiilor superioare de licență şi integrate este posibilă şi prin 
acordarea/obţinerea concediului academic. Acesta durează un an şi se acordă o singură dată pentru 
nivelul respectiv de studii. 
33) Concediul academic poate fi acordat doar după finalizarea a cel puţin două semestre de studii. 
34) Nu se acordă concediu academic studenţilor aflați în situație de exmatriculare. 
35) Acordarea concediului academic se aprobă prin Ordinul rectorului, cu avizul favorabil al 
decanului, în baza cererii studentului. 
36) Condiţiile şi motivele pentru care poate fi acordat/obţinut concediul academic vor fi 


specificate în actele instituționale. 


Articolul 15. Suspendarea studiilor superioare de licenţă şi integrate prin concediu de 

maternitate şi de îngrijire a copilului 
37) Studiile superioare de licenţă şi integrate pot fi suspendate şi în legătură cu exercitarea 
dreptului persoanei la concediu de maternitate și de îngrijire a copilului, în condiţiile şi pe duratele 
de timp stabilite de legislația în vigoare. 
38) Suspendarea studiilor în cazul concediului de maternitate şi de îngrijire a copilului se aprobă 
prin Ordinul rectorului, cu avizul favorabil al decanului, în baza cererii persoanei şi a actelor 
confirmatoare prezentate (certificat medical, copie a certificatului de naștere a copilului etc.), 
eliberate de instituțiile abilitate. 

Articolul 16. Reluarea studiilor superioare de licenţă şi integrate 
39) Reluarea studiilor după întreruperea duratei lor normative prin suspendare se realizează prin 
Ordinul rectorului în baza cererii studentului. Cererea urmează a fi contrasemnată de către decan, 
cu indicarea diferențelor de Plan ce urmează a fi susținute, și depusă la structura instituțională 
competentă nu mai târziu de expirarea termenului suspendării. Dacă studiile au fost suspendate 
din motive de sănătate, la cerere va fi anexat şi certificatul medical prin care se confirmă că 
studentul este apt de a-şi continua studiile. 
40) Până la semnarea Ordinului de reluare a studiilor superioare de licenţă, studentul va fi informat 
despre diferenţele de Plan necesare a fi susținute şi numărul de credite a fi acumulate, despre 
condiţiile şi termenele de realizare a studiilor, condiţiile de prelungire a studiilor etc. 
41) Reluarea studiilor se face din anul, respectiv semestrul, pentru care studentul a fost declarat 
promovat, cu recunoaşterea rezultatelor anterioare suspendării. 
42) Ultimul semestru până la suspendarea studiilor şi primul semestru după reluare se consideră 
două semestre consecutive din punct de vedere al acumulării creditelor. 
43) După revenire, studentul va realiza cerințele Planului de învățământ al promoţiei cu care va 
continua studiile. 
44) Diferenţele apărute în urma eventualelor modificări ale Planului de învățământ vor fi realizate 
contra cost pentru studenții de la forma de studiu cu taxă, dacă instituția de învăţământ superior nu 
a decis să suporte cheltuielile din resursele financiare proprii. Costul este calculat conform unei 
metodologii elaborate de instituția de învățământ superior. 
45) Dacă la sfârşitul duratei normative a programului de studii, studentul nu a acumulat numărul 
total de credite stabilit în Planul de învățământ, acesta poate solicita prelungirea, contra taxă, a 


duratei normative de studii, pentru realizarea unităţilor de curs nepromovate. 

46) Dacă studentul nu se prezintă la studii în termenul stabilit, el este exmatriculat. 
47) Finanţarea studiilor încetează pe durata suspendărilor sau prelungirilor. Reluarea studiilor se 


face la forma de finanţare (buget sau taxă) de până la suspendare. 


VI. Conţinutul procesului de studii superioare de licenţă şi studii integrate 
48) Conţinutul procesului de studii este determinat de Cadrul Naţional al Calificărilor în 
învățământul superior, de Planurile de învățământ și de Curricula unităților de curs/modulelor. 
49) Planurile de învăţământ şi curricula unităților de curs/modulelor pot fi modificate şi puse în 
aplicare doar începând cu anul următor de studii și numai dacă modificările au fost operate până 
la finele anului precedent de studii şi făcute publice prin sistemul informaţional al instituției. 
Articolul 17. Cadrul Naţional al Calificărilor în învățământul superior 
50) Cadrul Naţional al Calificărilor în învăţământul superior este elaborat de autoritatea centrală 
de specialitate, coordonator al sistemului de învățământ și include: 
a) descrierea domeniilor de formare profesională; 
b) descrierea calificărilor şi ocupațiilor; 
c) finalitățile de studiu şi competențele; 
d) metodele de învăţare, predare şi evaluare; 
e) procedurile de asigurare a calităţii în învăţământul superior. 
Articolul 18. Planurile de învățământ 
51) Planurile de învățământ sunt elaborate în baza Cadrului Naţional al Calificărilor, al 
Nomenclatorului domeniilor de formare profesională și al specialităților în învățământul superior 
şi în conformitate cu Planul-cadru pentru studiile superioare. 
52) Planurile de învățământ sunt aprobate de Senatul instituției de învățământ superior şi 
coordonate de către autoritatea centrală de specialitate (iar, dacă este cazul, şi de către ministerul 
de resort). 
Articolul 19. Curricula unităţilor de curs/modulelor 
53) Procesul de predare — învăţare — evaluare se realizează în baza curricula unităţilor de 
curs/modulelor conținute în Planul de învățământ. 
54) Curricula unităţilor de curs/modulelor sunt elaborate în cadrul catedrelor/departamentelor (de 
către titularul/titularii unităţii de curs/modulului) până la data de 25 august şi aprobate de Consiliul 
facultății. 


55) Curricula includ descrierea unităţii de curs/modulului și conţinutul propriu-zis. 

— Descrierea unităţii de curs/modulului se realizează în limba română şi include obligatoriu: 

a) denumirea unităţii de curs/modulului; 

b) codul unităţii de curs, care presupune informaţia privind anul și semestrul în care este 
organizată unitatea de curs/modulul; gradul de obligativitate (obligatorie, opțională sau la 
liberă alegere); categoria formativă (fundamentală, de formare a abilităților și 
competenţelor generale, de specialitate, de orientare socio-umanistică); 

c) tipul unității de curs, cu indicarea ponderii activităţilor din cadrul acestuia; 

d) numărul de credite alocat unităţii de curs/modulului; 

e) numele autorului/cadrului didactic care predă unitatea de curs, respectiv numele 
autorilor/cadrelor didactice care predau unităţile de curs din modul; 

f) competențele dezvoltate în cadrul unității de curs şi finalitățile de studiu; 

g) condiționările sau exigenţele prealabile. 

— Conţinutul unităţii de curs/modulului trebuie să corespundă conţinuturilor domeniului de 
formare profesională/specialităţii/programului de studiu şi include obligatoriu: 

a) conținutul de bază al unităţii de curs/modulului, repartizarea orelor pe teme de studiu, cu 
divizarea acestora conform tipurilor de activităţi (prelegeri, seminare, lucrări practice şi 
de laborator, studiu individual etc.); 

b) limba de predare (se va indica limba în care se desfășoară procesul de predare, precum şi 
posibilitatea predării unităţii de curs/modulului şi în alte limbi decât limba română); 

c) metodele de predare şi învăţare utilizate; 

d) activitatea individuală, inclusiv descrierea formelor interactive utilizate în procesul de 
studiu individual ghidat de profesor, temele, sarcinile şi numărul de ore; 

e) metodele de evaluare a competenţelor studenţilor (vor fi definite expres metodele de 
evaluare utilizate — examene scrise/orale/combinate, evaluare asistată de calculator, 
rapoarte, lucrări practice, lucrări de laborator, studii de caz, referate, proiecte/teze, 
portofolii etc.), precum și ponderea și importanţa relativă a diferitor etape și modalități de 
evaluare; 

f) bibliografia recomandată (obligatorie şi suplimentară), necesară pentru însușirea unității 
de curs/modulului; 

56) Curricula unităţilor de curs/modulelor constituie informaţie publică, fiind plasată în sistemul 


informațional instituțional. 


VII. Planificarea studiilor superioare de licenţă și integrate 
Articolul 20. Calendarul universitar 

57) Studiile superioare de licenţă şi integrate sunt organizate conform calendarului universitar 
stabilit de Senatul instituţiei de învăţământ superior. 
58) Calendarul universitar este o componentă obligatorie a Planului de învățământ și prevede: 

a) repartizarea activităţilor didactice pe ani, semestre (sesiuni în cazul studiilor cu frecvență 

redusă sau la distanță); 

b) termenele și durata semestrelor; 

c) graficul mobilităţii academice, în cazul programelor comune de studiu; 

d) termenele şi durata stagiilor de practică; 

e) termenele şi durata sesiunilor de examene, a sesiunilor de lichidare a restanţelor, a 

evaluărilor finale și a vacanțelor. 
Articolul 21. Orarul activităţilor didactice 

59) Modul de organizare semestrială și săptămânală a procesului de studiu este reflectat în Orarul 
activităților didactice, aprobat la începutul semestrului conform procedurii stabilite de 
regulamentele universitare (Statutul/Carta universitară, regulamentul facultății/departamentului). 
60) La stabilirea modalității de afișare a Orarului activităţilor didactice se va ţine cont de 
particularitățile organizării studiilor potrivit formelor de învățământ — cu frecvenţă, cu frecvență 
redusă, la distanță. 
61) Orarul activităților didactice va fi plasat pe pagina Web a instituției/facultății/ 
departamentului. 
62) Structura organizatorică a învățământului în domeniile milităriei, securității şi ordinii publice 
este elaborată de consiliul profesoral şi Senatul instituției de învățământ şi aprobată de autoritatea 
în a cărei subordine se află instituția respectivă. 

Articolul 22. Planuri individualizate de învățământ 
63) În caz de dizabilităţi, boli cronice, mobilități, studiile superioare de licenţă și integrate pot fi 
organizate în baza planurilor individualizate de învățământ, care presupun, după caz, condiții 
speciale, facilităţi, orar distinct pentru activitățile didactice, inclusiv pentru stagiile de practică, 
pentru susținerea evaluărilor etc, dar şi un program de tutoriat. 
64) Planul individualizat de învățământ este elaborat de către student şi tutorele său, ultimul fiind 


numit la nivel de facultate. 


65) Planurile individualizate de învățământ şi lista studenţilor care pot realiza studii în bază de 


planuri individualizate se aprobă de rectorul instituției. 


VIII. Admiterea la studii superioare de licenţă și la studii integrate 

Articolul 23. Organizarea admiterii 
66) Admiterea la studiile superioare de licenţă se organizează pe bază de concurs de către instituția 
de învăţământ superior, la programele de studii acreditate sau autorizate provizoriu. În cazul 
programelor comune de studii, admiterea va fi realizată doar dacă instituţiile membre ale 
consorțiului sunt autorizate provizoriu sau acreditate în ţara de origine şi dacă fiecare membru al 
consorțiului dispune de permisiunea autorităților naționale abilitate în acest scop pentru 
organizarea programului comun. 
67) Admiterea la programele de studii superioare se organizează în baza Nomenclatorului 
domeniilor de formare profesională și al specialităților. 
68) Admiterea la studii superioare de licență se organizează prin concurs, în baza metodologiei 
proprii a instituției de învățământ superior, cu respectarea Regulamentului-cadru de organizare a 
admiterii la ciclul I, studii superioare de licenţă, aprobat prin Ordin de către autoritatea publică 
centrală de specialitate. Metodologia de admitere în instituţia de învăţământ superior se publică pe 
pagina web oficială a instituţiei și se afişează la sediul instituţiei cu doi ani înainte de punerea ei 
în aplicare. 
69) Admiterea la studii superioare integrate se realizează concomitent şi în condiţii similare cu 
admiterea la studiile superioare de licenţă, în limita locurilor prevăzute în planul de înmatriculare 
aprobat de Guvern. 
70) Monitorizarea admiterii în învăţământul superior se realizează de către autoritatea publică 
centrală de specialitate. 
71) Candidatul la studii superioare de licență sau la studii integrate obține statutul de student 
numai după finalizarea procedurii de admitere şi semnarea contractului de studii prezentat în 


Capitolul IX, art. 24 al prezentului Regulament. 


IX. Contractele de studii 
Articolul 24. Contractul de studii superioare de licenţă sau de studii integrate 
72) Raporturile studentului cu instituţia de învăţământ superior sub aspect academic, financiar și 


social sunt prevăzute în contractul de studii superioare, elaborat conform modelului stabilit de 

instituția de învățământ superior şi încheiat cu fiecare student în parte la începutul studiilor 
superioare de licenţă sau integrate, în maximum 15 zile lucrătoare de la demararea anului de studii. 
73) Contractul de studii este semnat atât de studentul înmatriculat, cât şi de reprezentantul 
instituţiei care îl înmatriculează sau, în cazul programelor comune, de reprezentanţii consorțium- 
ului. 

74) Contractul de studii superioare conţine cel puţin următoarele informaţii: 

a) date despre instituția de învăţământ superior care înmatriculează studentul, iar în cazul 
programelor comune — date despre instituțiile de învățământ superior, membre ale 
consorțium-ului; 

b) date de identificare a studentului; 

c) date privind domeniul şi specialitatea/programul de studiu la care a fost admis studentul, 
forma de învățământ (cu frecvenţă/cu frecvență redusă/la distanță), modul de finanțare a 
studiilor (de la bugetul de stat/cu achitarea taxei de studiu, mixtă), limba în care vor fi 
desfășurate studiile superioare de licenţă, numărul de credite ce urmează a fi acumulat, 
durata studiilor, precum şi perioada de aflare a studenţilor la instituţiile partenere ale 
consorțiului în cazul programelor comune de studiu; 

d) informații vizând tipul burselor oferite în cadrul studiilor superioare de licenţă şi 
condițiile de ocupare a locurilor cu finanțare bugetară în instituţiile de învăţământ 
superior (conform cadrului legal în vigoare); 

e) taxa pentru studii (dacă e cazul); 

f) condiţiile de promovare a anului de studiu; 

g) condiţiile de obţinere a creditelor suplimentare (maximum 10% din numărul total de 
credite alocate programului de studii urmat); 

h) condiţiile, inclusiv financiare, de suspendare, de prelungire şi de reducere a duratei 
normative a studiilor; 

i) drepturile şi obligațiile instituției de învățământ superior; 

j) drepturile şi obligaţiile studentului; 

k) alte informaţii specifice; 

1) data şi semnăturile părților. 

75) Fiecare parte semnatară a contractului de studii superioare de licenţă sau integrate va dispune 


de câte un exemplar al acestui contract. 

76) Acordurile adiționale, încheiate pe parcursul anilor de studii, vor fi ataşate la contractul de 
bază, încheiat la demararea anului I de studiu. 

Articolul 25. Contractul de studii de tip ECTS (European Credit Transfer System) 
77) Contractul de studii de tip ECTS se încheie în situaţiile de mobilitate națională sau 
internațională, fiind documentul de bază în procesul de realizare a funcției de acumulare a 
creditelor de studiu şi care, împreună cu Extrasul de note/Extrasul din foaia matricolă obţinut la 
finalizarea unităților de curs, garantează transferul de credite pentru unităţile de curs/modulele 
realizate şi promovate de către student în instituția-gazdă. 
78) Echivalarea şi recunoaşterea academică completă a creditelor de studiu la revenirea 
studentului în instituţia de origine, este prerogativa Biroului Consiliului facultăţii sau a structurii 
echivalente, cu atribuţii în domeniu. 
79) Contractul de studii de tip ECTS este semnat până la începerea programului în instituția-gazdă 
atât de studentul implicat în mobilitate, de reprezentantul instituției de origine, cât şi de autoritatea 
echivalentă a instituţiei-gazdă. Fiecare dintre părțile semnatare ale contractului de studii de tip 
ECTS vor dispune de câte un exemplar al acestui contract. 
80) La elaborarea modelului tip al contractului de studii de tip ECTS şi a Extrasului de 
note/Extrasului din foaia matricolă, instituţia de învățământ superior va ţine cont de modelele 
standard în vigoare la nivel european. 
81) Contractul de studii de tip ECTS, aplicabil în cazul mobilităţii, poate fi utilizat în cadrul 
instituţiei de învățământ superior ca parte a propriilor sisteme de acumulare a creditelor, astfel 
fund facilitată identificarea de către student a propriului traseu de formare în cadrul programului 
de studiu. În acest caz, Contractul de studii de tip ECTS semnat de către instituţie şi student poate 
fi o procedură semestrială sau anuală. 

Articolul 26. Contractul privind organizarea şi desfăşurarea stagiilor de practică 
82) Stagiile de practică se efectuează în baza contractului încheiat de instituţia de învățământ 
superior și/sau studenți cu structurile ofertante de locuri de practică, conform prevederilor legale 


în vigoare. 


Articolul 27. Contractul privind plasarea în câmpul muncii a absolvenţilor instituţiilor de 
învățământ superior 
83) Contractul privind plasarea în câmpul muncii a absolvenților instituțiilor de învățământ 


superior este încheiat în scopul determinării tinerilor specialiști care şi-au făcut studiile cu finanțare 

de la bugetul de stat să se prezinte la locurile de lucru conform repartizării. Acesta este încheiat în 
condițiile prevăzute prin Hotărârea de Guvern cu privire la plasarea în câmpul muncii a 


absolvenților instituţiilor de învățământ superior și mediu de specialitate de stat. 


X. Structuri de consiliere 
Articolul 28. Constituirea şi responsabilităţile structurilor de consiliere 
84) În cadrul instituţiilor de învățământ superior sunt instituite structuri (centre, servicii etc.) de 
consiliere/de ghidare în carieră, în care activează inclusiv consilieri/coordonatori instituționali, 
care oferă consultanță studenţilor în procesul de formare în baza Sistemului European de Credite 
Transferabile. 
85) Numărul consilierilor/coordonatorilor instituționali în cadrul acestor structuri se stabileşte de 
numărul de studenți. 
86) În calitate de consilieri/coordonatori instituţionali pot fi numiţi profesori, metodiști, studenți 
ş.a., care activează în cadrul instituției de învățământ superior sau în alte instituţii relevante din 
domeniu și care au realizat preventiv o pregătire specială privind structura şi conţinutul formării 
într-un domeniu general de studiu/domeniu de formare profesională/specialitate. 
87) Coordonatorul/consilierul instituțional are următoarele responsabilități: 
a) de a informa studentul referitor la organizarea procesului de învățământ în baza 
Sistemului European de Credite Transferabile; 
Transferabile în procesul de formare profesională; 
c) de a aduce la cunoștința studentului condiţiile de ocupare a locurilor cu finanţare bugetară 
la ciclul I, studii superioare de licenţă şi studii integrate; 
în alte elemente de infrastructură puse la dispoziția studentului de către instituția de 
învăţământ superior: bibliotecă/mediatecă, laboratoare, ateliere, spaţii de studiu şi de 
odihnă etc.; 
e) de a oferi studenţilor sprijinul necesar în procesul de completare a Contractului anual de 
studii de tip ECTS (dacă este cazul), precum şi în procesul de selectare a unităţilor de 
curs/modulelor propuse pentru libera alegere în vederea constituirii/modificării traseului 


individual de studiu; 

f) de a asigura consilierea studenţilor în procesul de stabilire a programului de susţinere a 
restantelor sau de majorare a notei; 

g) de a oferi sprijin studenţilor în procesul de selectare a tematicii tezelor/proiectelor de an, 
de licență, dar şi a lucrărilor de cercetare științifică din cadrul catedrelor, în care se pot 
implica; 

h) de a asigura consultanţă în toate procedurile de mobilitate; 


i) alte responsabilităţi relevante. 


XI. Evaluarea rezultatelor învăţării şi competenţelor 
88) Activitatea de învăţare a studentului, inclusiv activitatea individuală, finalitățile de studiu şi 
competențele dobândite sunt verificate și apreciate pe parcursul semestrelor prin evaluări curente, 
periodice, precum şi în timpul sesiunilor de examinare prin evaluări semestriale, în conformitate 
cu Planul de învățământ. 
89) În scopul sporirii gradului de obiectivitate și transparenţă, evaluările pot fi efectuate, la decizia 
Consiliului facultăţii, prin intermediul tehnologiilor informaționale (a programelor asistate la 
calculator), în formă de teste. 
Articolul 29. Scala de evaluare 
90) Evaluarea rezultatelor învățării la studii superioare de licenţă se face cu note de la „10” la 1”, 
la care se aplică și scala de notare cu calificative recomandate în Sistemul European de Credite 
Transferabile (A, B, C, D, E, FX, F) pentru completarea suplimentului la diplomă şi facilitarea 
mobilității academice. Notele sunt acordate după cum urmează: 

a) Nota 10 este acordată pentru demonstrarea unor remarcabile cunoştinţe, abilități şi 
competenţe dezvoltate în cadrul unității de curs/modulului, pentru creativitate și activitate 
independentă considerabilă, precum şi pentru cunoaştere versată a literaturii din domeniul 
respectiv. 

b) Nota 9 este acordată pentru demonstrarea unor cunoștințe, abilităţi şi competenţe foarte 
bune, fiind admise unele erori nesemnificative/neesenţiale. 

c) Nota 8 este acordată pentru demonstrarea unor bune cunoștințe, abilități și competenţe, 
dar cu o anumită lipsă de încredere și imprecizie ce ţin de profunzimea şi detaliile 


cursului/modulului, însă care pot fi înlăturate prin răspunsuri la întrebări suplimentare. 

d) Notele 6 şi 7 sunt acordate pentru demonstrarea unor cunoștințe, abilități şi competenţe 
de bază, dezvoltate în cadrul unităţii de curs/modulului. Răspunsul studentului este lipsit 
de încredere şi se constată lacune considerabile în cunoașterea unității de curs/modulului. 

e) Nota 5 este acordată pentru demonstrarea unor cunoştinţe, abilităţi şi competenţe minime 
dezvoltate în cadrul unităţii de curs/modulului. 

f) Notele 3 și 4 sunt acordate dacă studentul nu demonstrează cunoştinţe, abilităţi şi 
competenţe minime, iar pentru promovarea unitatea de curs se cere lucru suplimentar. 

g) Notele 1 și 2 sunt acordate studentului care a copiat sau demonstrează cunoştinţe, abilități 
şi competenţe minime, iar pentru a promova unitatea de curs se cere lucru suplimentar 
substanțial. 

91) În învăţământul superior de licență, în cadrul evaluărilor curente (continue), evaluarea se 
poate face, după caz, şi prin calificativele „admis”/,„respins”. Evaluarea unității de curs educație 
fizică se face de asemenea prin calificative, acestea fiind acordate după cum urmează: 

a) „admis” — dacă au fost însușite competențele, abilitățile și cunoştinţele stabilite prin 

curriculumu-ul unităţii de curs/modulului; 

b) „respins” — dacă nu au fost însuşite competențele, abilitățile și cunoştinţele stabilite prin 

curriculumu-ul unității de curs/modulului. 

Articolul 30. Evaluările curente (continue) 

92) Evaluarea curentă (continuă) se efectuează în cadrul orelor practice, de laborator, a 

seminarelor prin diverse modalități stabilite de către titularul unităţii de curs/modulului. 

93) Notele obţinute în cadrul evaluărilor curente se înscriu în registrul grupei academice. 
Articolul 31. Evaluările periodice 

94) Pe parcursul unui semestru, la distanţe de timp relativ egale, se organizează una-două sesiuni 

de evaluare periodică, prin care se urmăreşte estimarea situației intermediare a reuşitei studentului. 

95) În cazul învăţământului cu frecvenţă redusă, evaluarea periodică se realizează în cadrul orelor 

de contact direct. 

96) Studenţii care au fost în imposibilitate de a participa la sesiunea de evaluare periodică din 

motive întemeiate (caz de boală, participare la competiţii/concursuri republicane şi internaţionale 

etc.), justificate prin acte confirmatoare (certificate medicale, hotărâri, ordine, dispoziţii etc.), vor 

susține evaluările periodice conform unui orar special, aprobat în cadrul catedrei/departamentului. 

97) Formele concrete de evaluare sunt stabilite de catedre la începutul anului de studii. 


98) Notele obţinute în cadrul evaluărilor periodice se înscriu în registrul grupei academice. 

Articolul 32. Evaluările semestriale 
99)  Evaluările semestriale se realizează la finalizarea unităţilor de curs, fiind programate în 
sesiuni de examene, conform Calendarului universitar. 
100) Studenţii care au fost în imposibilitate de a participa, în termenii stabiliți prin Calendarul 
universitar, la sesiunea de evaluare semestrială din motive întemeiate (caz de boală, participare la 
competiții/concursuri republicane şi internaţionale etc.), justificate prin acte confirmatoare 
(certificate medicale, hotărâri, ordine, dispoziţii etc.), vor susţine evaluările semestriale conform 
unui orar special. Neprezentarea la evaluare se înregistrează ca „absent”. 
101) În sesiunile semestriale, studentul este obligat să se prezinte cu grupa/formaţiunea de studiu 
în care a fost înscris. În cazuri justificate, decanul facultăţii poate permite studentului să se prezinte 
cu o altă grupă/formaţiune de studiu. 
102) Sunt admiși la evaluarea semestrială doar studenții care au realizat integral cerințele pentru 
unitatea de curs respectivă. Studentul, a cărui medie a evaluărilor curente sau notă pentru lucrul 
individual din cadrul unităţii de curs/modulului este mai mică de „5” sau care a înregistrat la cel 
puţin o evaluare periodică organizată în cadrul unității de curs/modului o notă mai mică de „5”, 
nu este admis la examenul semestrial de finalizare a unităţii de curs/modulului respectiv. 
103) În timpul sesiunii semestriale, o probă de evaluare poate fi susţinută numai o singură dată. 
104) La învățământul cu frecvenţă, studentul poate susține o probă de evaluare într-o zi, la o 
singură unitate de curs/modul, iar intervalul între 2 probe de evaluare succesive va fi de minimum 
2 zile. 
105) La forma de studii cu frecvenţă redusă, probele de evaluare vor fi organizate în sesiuni de 
studii şi examinare, stabilite prin Calendarul universitar. În cazul învățământului la distanță, 
evaluările semestriale pot fi organizate compact. 
106) Evaluările semestriale pot fi susținute în formă orală, scrisă sau combinată. Numărul de 
probe de evaluare susținute oral nu va depăşi o jumătate din numărul total de probe de evaluare 
din sesiune. În domeniile artei şi sportului, unde există probe de evaluare specifice, raportul dintre 
numărul de ore susținute oral și al celor susținute în scris este stabilit de către instituția de 
învățământ superior. 
107) Subiectele pentru probele de evaluare se aprobă de către şeful catedrei/departamentului şi se 
aduc la cunoştinţa studenților cu cel puţin o lună până la sesiune. În baza subiectelor aprobate vor 


fi elaborate probele de examinare. 

108) Timpul destinat pregătirii răspunsului pentru susținerea probei orale va fi de cel puţin 30 de 
minute, iar timpul necesar realizării probei scrise va fi stabilit de titularul unităţii de curs în funcție 
de complexitatea subiectelor şi nu va depăşi 3 ore academice. Timpul destinat desfăşurării 
probelor de evaluare specifice învățământului artistic şi sportiv va fi stabilit de către Biroul 
Consiliului facultăţii (sau structura echivalentă), la propunerea catedrei/departamentului de profil. 
109) În timpul probei de evaluare, studenţii pot folosi sursele și materialele permise de 
examinator. 

110) În cazul în care, pe parcursul evaluării, studentul manifestă o conduită contradictorie 
normelor Codului de etică universitară, examinatorul are dreptul să interzică studentului în cauză 
susținerea în continuare a probei. 

111) Lucrările sunt apreciate în baza unui barem de notare prezentat studenţilor până la începerea 
probei de evaluare. 

112) Studentul are dreptul, în decurs de două zile lucrătoare de la prezentarea notelor, să-și vadă 
lucrarea. Nota dată de examinator poate fi contestată conform procedurii stabilite în regulamentul 
instituțional. 

113) Rezultatele evaluării semestriale se înscriu în borderouri de către cadrul didactic 
responsabil. 

114) Obţinerea unei note mai mici de 5 la o probă de evaluare, inclusiv absenţa de la o probă de 
evaluare, nu este temei pentru a interzice studentului să fie admis la următoarele probe. 

115) Pentru susținerea probelor de evaluare nepromovate (din cauza absenței sau a notei 
insuficiente obținute), vor fi programate anual două sesiuni de susţinere a restanţelor. Acestea pot 
fi organizate după fiecare sesiune de examene, în perioada vacanțelor, sau, la decizia instituției, 
pot fi comasate într-o singură sesiune. Studentul are dreptul la 2 susțineri ale probelor 
nepromovate (restante) şi, prin decizia comisiei/structurii de asigurare a calității din cadrul 
facultății, la o susținere suplimentară. 

116) În cadrul sesiunilor de susținere a restanţelor vor fi organizate şi susţinerile repetate pentru 
mărirea notelor obţinute la evaluările semestriale. Situaţiile şi condiţiile în care studenții pot 
solicita mărirea notelor sunt prevăzute în regulamentul instituțional. 

117) Proiectul de cercetare (teza de an) este o formă de evaluare obligatorie în cadrul studiilor 


superioare. 

118) În cadrul unui program de studiu, este elaborat un proiect de cercetare/o teză de an, 
identificat/ă ca unitate separată în programul de studiu, evaluat/ă cu notă şi estimat/ă cu un anumit 
număr de credite, stabilit prin Planul de învățământ. 

119) Susținerea proiectelor de cercetare (a tezelor de an) este desfăşurată cu cel puţin o săptămână 
înainte de începerea sesiunii de examene, în faţa unei comisii constituite din minimum două cadre 
didactice, stabilite la nivelul catedrei/departamentului respectiv. 

120) Criteriile de elaborare și evaluare a proiectelor de cercetare (a tezelor de an) sunt stabilite în 
regulamentul instituţional privind organizarea evaluării activității de învăţare a studenților, 


elaborat în conformitate cu recomandările-cadru ale autorităţii publice centrale de specialitate. 


Articolul 33. Înscrierea rezultatelor evaluărilor în borderou 

121) Rezultatele evaluărilor realizate în cadrul unităţilor de curs/modulelor sunt înscrise, la final 
de semestru, în borderourile eliberate în acest sens pentru fiecare unitate de curs/modul, iar 
instituţia de învățământ superior asigură înscrierea notelor în sistemul instituțional informaţional. 
122) Borderoul este completat de către titularul unităţii de curs/modulului şi va conţine cel puţin: 

a) Nota semestrială a unității de curs/modulului, care constituie 60% din nota generală a 
unităţii de curs/modulului, iar în cazul învățământului medical şi farmaceutic, precum şi 
în cazul învățământului cu frecvență redusă, constituie 50%. Nota semestrială se 
calculează ca medie aritmetică dintre: 

a. media notelor obţinute la evaluările curente; 
b. media notelor obţinute în cadrul evaluărilor periodice; 
c. nota/media pentru lucrul individual. 

b) Nota obţinută la examenul de finalizare a unităţii de curs/modulului; 

c) Nota generală a unităţii de curs/modulului (care se calculează ca medie a notelor enumerate 
la lit. a)-b) ale pct. 122). Nota generală a unităţii de curs este înscrisă cu cifre arabe (număr 
cu două zecimale) şi cu litere; 

d) Echivalentul notei generale în Scala ECTS (A, B, C, D, E, FX, F); 

e) Numărul de credite acumulat la unitatea de curs/modulul respectiv; 

f) Semnătura titularului unităţii de curs/modulului. 

123) Nota generală a unităţii de curs/modulului este înscrisă şi în carnetele de note de către cadrul 


didactic responsabil. In carnetele de note se înscriu numai notele generale de promovare. 

Articolul 34. Evaluarea finală a studiilor superioare de licenţă şi integrate 
124) Evaluarea finală a studiilor superioare de licenţă și integrate constă în susținerea examenului 
şi/sau tezei/proiectului de licenţă/lucrării de absolvire pentru studiile integrate şi cu eliberarea 
diplomei de studii. 
125) Examenele de finalizare a studiilor superioare de licenţă și integrate se organizează și se 
desfăşoară în conformitate cu Regulamentul-cadru privind organizarea examenului de finalizare 
a studiilor superioare de licenţă, aprobat prin Ordin de către autoritatea publică centrală de 
specialitate. 
126) Forma de evaluare finală a studiilor superioare de licenţă şi integrate se stabileşte de Senatul 
instituției de învățământ superior. Pentru instituțiile de învățământ din domeniul milităriei, 
modalitatea organizării şi desfăşurării examenului de licenţă se coordonează cu autorităţile în a 
căror subordine se află instituţiile respective. 
127) La examenul de finalizare a studiilor superioare de licenţă și integrate sunt admiși studenții 
care au realizat integral Planul de învățământ şi au obţinut creditele aferente unităților de 


curs/modulelor obligatorii şi opționale urmate. 


XII. Promovarea, exmatricularea și restabilirea la studii 
Articolul 35. Promovarea în următorul an de studii 

128) Sunt promovați în următorul an de studii studenții care au acumulat pe parcursul anului 
universitar numărul integral de credite de studii, prevăzut în Planul de învățământ pentru anul 
respectiv şi în Contractul anual de studii de tip ECTS. 

129) Studenţii de la forma de învățământ cu frecvență, care au acumulat în anul curent un număr 
de minimum 40 de credite de studii, precum și studenţii de la formele de învățământ cu frecvență 
redusă şi la distanță, care au acumulat minimum 65% din numărul total de credite de studii 
prevăzute pentru anul respectiv, pot fi înscrişi în următorul an de studii, cu condiția acumulării 
creditelor restante pe parcursul anului în care au fost înscriși, în caz contrar, aceştia vor fi propuși 
spre exmatriculare. 

130) Studenţii care au acumulat pe parcursul anului de studii un număr mai mic de 40 de credite 
de studii sau, în cazul studiilor cu frecvenţă redusă și la distanță, mai mic de 65 %, vor fi propuşi 


spre exmatriculare. 

131) Studentul propus spre exmatriculare din cauza nereuşitei este în drept să solicite repetarea 
semestrului sau a anului de studii, cu achitarea taxei de studiu pentru unităţile de curs 
nepromovate. 
132) În cazul repetării anului, unităţile de curs/modulele promovate anterior nu se repetă. 
133) Repetarea integrală a unei unități de curs/modul este obligatorie în cazul în care studentul 
nu a promovat unitatea de curs/modulul respectiv. 
Articolul 36. Exmatricularea 

134) Exmatricularea presupune pierderea calității de student din următoarele motive: 

a) pentru nereușită, în cazurile prevăzute la pct. 130) al prezentului Regulament; 

b) pentru promovarea unui examen în mod fraudulos; 

c) pentru absenţe nemotivate, înregistrate pe parcursul unui semestru — mai mult de 1/3 din 

totalul de ore prevăzut în Planul de învăţământ pentru semestrul respectiv; 
d) pentru neîndeplinirea obligaţiilor asumate prin contractele încheiate cu instituția de 
învățământ superior; 

e) pentru încălcări ale Codului de etică universitară; 

f) din proprie inițiativă. 
135) Decizia privind exmatricularea se aprobă prin ordinul rectorului, la propunerea sau cu avizul 
decanului facultății. 
136) În cazul exmatriculării, studentul prezintă Foia de lichidare, prin care atestă că nu are datorii 
faţă de universitate, după care instituția eliberează studentului, în termen de până la 5 zile 
lucrătoare, Extrasul de note/Extrasul din foaia matricolă şi actele (în original), depuse de către 
acesta la admitere. 

Articolul 37. Restabilirea la studii 
137) Persoanele care şi-au pierdut calitatea de student în rezultatul exmatriculării, dar care au 
promovat cel puţin anul I de studii, pot fi, la cerere, restabilite la acelaşi program de studii, în 
cadrul aceleiaşi instituții de învățământ superior, în bază de taxă, fără susținerea examenului de 
admitere. 
138) Nu pot fi restabilite la studii persoanele exmatriculate în condiţiile pct. 134), lit. b) şi e ) ale 
prezentului Regulament. 
139) Restabilirea la studii este propusă de către decanul facultății ca urmare a evaluării 
rezultatelor învăţării obținute de către student și aprobată prin Ordin de către rectorul instituţiei de 


învățământ superior. 

140) Restabilirea la studii se face din anul pentru care studentul a fost declarat promovat, cu 
recunoaşterea rezultatelor anterioare exmatriculării. 

141) După restabilire, studentul trebuie să respecte cerințele Planului de învățământ al promoției 
în care a fost inclus, cu susținerea diferențelor apărute în urma eventualelor modificări ale Planului 
de învățământ. 

142) Nu se permite restabilirea la studii dacă în instituţia de învățământ superior nu există grupă 


academică pentru programul şi anul de studiu în care urmează să fie încadrat studentul. 


XIII. Transferul studenţilor 
Articolul 38. Condiţiile transferului 

143) Studenţii pot solicita transferul atât de la o instituție de învăţământ la alta, cât şi de la o 
formă de învățământ la alta/de la o facultate la alta/de la un program de studiu la altul în cadrul 
Planurilor de învățământ la nivelul rezultatelor învățării şi al competențelor scontate și respectând 
regulile de aplicare a Sistemului European de Credite Transferabile. 
144) Transferul poate fi realizat în baza cererii studentului care solicită transferul, prin Ordinul 
rectorului instituției în care acesta urmează să fie transferat, la propunerea decanului facultății în 
care va fi încadrat studentul. La cerere va fi anexat obligatoriu Extrasul de note/Extrasul din foaia 
matricolă de modelul stabilit şi avizul rectorului instituţiei din care se transferă studentul. 
145) Transferul de la o universitate la alta se realizează în următoarele condiţii: 

a) numai la specialităţile din același domeniu general de studiu/domeniu de formare 

profesională sau din domenii înrudite; 

b) numai pe locurile disponibile, în limita cotei de înmatriculare pentru anul respectiv; 

c) numai dacă numărul creditelor de diferență nu este mai mare de 20; 

d) cu respectarea criteriilor de performanţă profesională, stabilite de fiecare instituție. 
146) Nu se permite înmatricularea prin transfer la instituția de învățământ care, din diverse 
motive, nu are formată grupă academică pentru programul și anul de studiu în care urmează a fi 
încadrat studentul. 
147) Transferul în cadrul instituţiei (de la o formă de învățământ la alta, de la o facultate la alta, 
de la un program de studiu la altul) se realizează prin Ordinul rectorului şi cu acordul 


decanului/decanilor facultăților implicate. 

148) În cazul transferului, Biroul Consiliului facultăţii (în care urmează a fi încadrat studentul) 
sau structura universitară cu atribuţii în domeniu, de comun cu coordonatorul/consilierul 
instituțional, stabileşte: 

a) recunoașterea sau echivalarea examenelor şi a creditelor de studii în baza rezultatelor 

învățării şi a competenţelor obținute; 

b) diferenţele din Planul de învățământ care urmează a fi realizate; 

c) perioada de susţinere a diferenţelor de Plan. 
149) Situaţiile excepționale care rezultă din aplicarea regulilor nominalizate vor fi soluționate de 
comisia/structura de asigurare a calității din cadrul facultăţii. 
150) Transferul studenţilor străini se realizează în conformitate cu prevederile Regulamentului cu 
privire la studiile străinilor în instituțiile de învățământ din Republica Moldova, aprobat prin 


Hotărâre de Guvern. 


XIV. Mobilitatea academică 
Articolul 39. Condiţiile de organizare a mobilităţii academice 
151) Mobilitatea academică este organizată în conformitate cu regulamentul-cadru cu privire la 
mobilitatea academică în învățământul superior, aprobat prin Hotărâre de Guvern. 
152) Mobilitatea academică a studenţilor de la ciclul I, studii superioare de licenţă şi integrate, se 
organizează în baza: 
a) tratatelor internaţionale la care Republica Moldova este parte; 
b) acordurilor/convenţiilor interuniversitare; 
c) acordurilor încheiate între instituțiile de învățământ superior cu întreprinderi şi 
organizații din țară şi de peste hotare; 
d) programelor de mobilitate oferite de diverse state şi instituţii/organizații internaționale şi 
regionale; 
e) contractelor individuale. 
153) Acordurile/convenţiile interuniversitare garantează recunoașterea perioadelor de studii 
realizate şi transferul de credite pentru unităţile de curs/modulele realizate. 
Articolul 40. Recunoaşterea perioadelor de studii 
154) Perioada de studii efectuată în altă instituție de învățământ superior înlocuieşte, prin 
recunoașterea creditelor ECTS, o perioadă de studii cu durată şi volum de muncă similară celei pe 


care studentul s-a angajat să o realizeze în universitatea de origine. 

155) Unităţi de curs prevăzute în contractul de mobilitate pot fi echivalate și acceptate de către 
universitatea de origine ca alternativă a unor unități de curs din Planul de învățământ urmat de 
către student. 

156) Transferul creditelor ECTS, recunoaşterea, echivalarea şi documentarea performanţelor 
realizate de către student de-a lungul perioadei de mobilitate se realizează în baza Extrasului de 
note/Extrasului din foaia matricolă, care reflectă cantitativ şi calitativ munca realizată de către 
student. 

157) Recunoaşterea activităților/perioadelor de studii se aprobă de către decan la recomandarea 
Biroului Consiliului facultăţii sau a structurii echivalente cu atribuţii în domeniu. 

158) Creditele obţinute anterior la unităţi de curs/module similare ca finalităţi de studiu scontate, 
ca extindere (număr de ore în Planul de învățământ) şi conţinut, se recunosc automat atât în cazul 
programelor de mobilitate, cât şi în cazul transferului studentului. 

159) La cererea studentului, creditele pentru o unitate de curs pot fi echivalate cu creditele 
obținute la o altă unitate de curs echivalentă sau superioară (cu un număr mai mare de ore şi un 
conţinut mai detaliat) la o altă universitate, facultate sau specialitate. 

160) Susținerea examenului de finalizare a studiilor superioare de licenţă și integrate nu poate fi 
echivalată prin mobilități. 

161) Recunoaşterea, echivalarea și documentarea performanţelor realizate de către student prin 
diverse activităţi non-formale sau informale se realizează la nivel de facultăți de către persoanele 


desemnate în acest sens, în baza unui regulament aprobat de Senat. 


XV.  Lichidarea diferenţelor academice 
Articolul 41. Cauzele şi lichidarea diferențelor academice 

162) Diferențe academice în procesul de studii pot avea drept cauză: 

a) transferul studenţilor (de la o instituţie de învățământ la alta, de la o formă de învăţământ 

la alta, de la o facultate la alta, de la un program de studiu la altul); 

b) reluarea studiilor după suspendare; 

c) restabilirea la studii după exmatriculare; 

d) mobilitatea academică. 
163) Lichidarea diferenţelor academice presupune realizarea rezultatelor învățării şi dobândirea 
competenţelor scontate prin: 


a) frecventarea unităţilor de curs apărute ca diferențe; 

b) realizarea sarcinilor preconizate pentru unitățile de curs respective; 
c) susținerea evaluărilor şi obținerea creditelor de studii prevăzute pentru aceste unități de 


curs în Planul de învățământ. 


XVI. Finalizarea studiilor superioare de licenţă şi integrate 
Articolul 42. Actele de finalizare a studiilor 
164) Studiile superioare de licenţă și integrate finalizează cu evaluarea finală, desfășurată în 
conformitate cu art. 34 al prezentului Regulament și cu eliberarea diplomelor de studii superioare, 
conform modelelor aprobate de autoritatea publică centrală de specialitate. Diplomele de studii 
sunt însoţite de suplimente întocmite în baza modelului standard european. Suplimentul la diplomă 
este redactat în limbile română şi engleză. 
165) Diploma eliberată la finalizarea studiilor superioare integrate este echivalentă cu diploma 
de studii superioare de master. 
166) În cazul programelor comune de studii superioare pot fi eliberate: 
a) o diplomă comună, suplimentar la una sau mai multe diplome naţionale; 
b) o diplomă comună, emisă de către instituţiile care oferă programul comun de studiu, fără 
eliberarea diplomei naționale; 
c) una sau mai multe diplome naţionale, însoţite de un certificat pentru atestarea calificării 
acordate în comun. 
Diplomele şi certificatele comune se perfectează în limbile de comunicare stabilite în cadrul 
parteneriatului şi în limba engleză. 
167) Programele de studii la specialități duble finalizează cu acordarea unei singure calificări şi 


cu eliberarea unei singure diplome universitare în ambele specialități. 


XVII. Comisia/structura de asigurare a calităţii 
Articolul 43. Componenţa şi atribuţiile comisiei/structurii de asigurare a calității 
168) Comisia/structura de asigurare a calităţii este constituită la nivelul facultăţii, având misiunea 
de a examina şi de a soluţiona cazurile și situațiile studenților, rezultate din aplicarea legislației 
în vigoare şi a prezentului Regulament. 
169) Componenţa comisiei/structurii de asigurare a calităţii este aprobată la începutul anului 


universitar de către Consiliul facultății. 

170) Convocarea comisiei/structurii şi lista studenților ale căror situaţii sunt supuse examinării se 
anunţă de către decanatul facultăţii cu 3 zile calendaristice înainte de desfăşurarea şedinţei. In 


funcție de situaţie, la şedinţă poate participa studentul şi consilierul/coordonatorul instituțional 


îndrumător al acestuia. 
171) Hotărârile comisiei/structurii sunt comunicate subiecţilor vizaţi în ziua următoare și nu pot 


fi supuse contestării. Fiind considerate documente oficiale, hotărârile comisiei/structurii sunt 


păstrate în arhiva instituției. 

